google/wiki40b huggingface dataset:
Kagat ng alupihan

Mga sintomas

Pagkaraang makagat ng alupihan, ang taong nakagat ay maaaring makaranas ng pamamaga, pamumula, paghapdi at pagkirot ng nakagat na bahagi ng katawan. Ang taong ito ay maaari ring makaranas ng pansamantalang lagnat pagdaka. Kung minsan ang bahaging ito ay naiimpeksiyon kapag napabayaan.

Mga dapat gawin

Kabilang sa mga dapat isagawa pagkaraang makagat ng alupihan ang mga sumusunod: paghuhugas ng nakagat na bahagi ng katawan sa pamamagitan ng tubig at sabon, na pagkatapos ay susundan ng pagpapatong ng malamig na patong (cold compress) upang huwag lumala ang pamamaga ng naapektuhang bahagi ng katawan (na ginagawa nang 3 hanggang 4 na mga ulit sa magdamagan at sa mga kasunod pang mga araw kung hindi pa nawawala ang pamamaga). Ang namamagang bahagi ay maaari ring pahiran ng kremang Hydrocortisone. Upang mabawasan o maibsan ang hapdi, karaniwang pinaiinom ang pasyente ng pantanggal ng kirot na katulad ng Paracetamol o Ibuprofen. Karaniwang pinananatiling malinis ang pook ng kagat sa pamamagitan ng paghuhugas sa naapektuhang bahagi nang 1 hanggang 2 mga ulit na ginagamitan ng tubig at sabon, at paliligo. Karaniwang pinamamatyagan sa taong nakagat kung nagkakaroon ng pagbabago sa sugat. Kapag naimpeksiyon ang sugat at nagnana, kailangan ang pagpapatingin sa manggagamot upang malunasan ng niresetang antibiyotiko ang kumplikasyong ito. Kapag hindi gumaling ang sugat at nananatiling maranasan ang mga sintomas pagkaraan ng mga nagawang pag-aalaga at paglulunas, kasama na ang pagkakaroon ng mataas na lagnat, pagkakaroon ng alerhiya sa balat (pamamantal, pangangati, at iba pa) dahil sa kagat ng alupihan, at iba pang mga pagbabago, partikular na ang hinggil sa hitsura ng sugat, kailangang ang pagpapakonsulta sa manggagamot.
Araling panlipunan

Ang araling panlipunan(Ingles: social studies) ay isang katagang naglalarawan sa isang malawak na mga pag-aaral sa iba't ibang larangan na kinakasangkutan ng nakaraan at kasalukuyang pakikipag-ugnayan at kaugalian ng mga tao. Sa halip na nakatuon sa lalim ng alin mang mga paksa, nagbibigay ang araling panlipunan ng isang malawak na buod ng kaugalian ng sangkatauhan.  Kinikilala ang araling panlipunan bilang pangalan ng kurso na tinuturo sa paaralang elementarya at mataas na paaralan, ngunit maaaring tumukoy din ito sa pag-aaral ng partikular na aspeto ng lipunan ng tao sa ilang kolehiyo sa buong mundo.
Concepcion Industries

Ang Concepcion Industries ay isang kompanya sa Pilipinas na pag-aari ng mga tatak na Carrier, Condura, at Kelvinator.
Kei Yasuda

Si Kei Yasuda ay isang mang-aawit mula sa bansang Hapon.
Coffin Joe

Si Coffin Joe ay isang karakter sa mga pelikulang katatakutan. Siya ay binansagang "Freddy Krueger o Dracula ng Brazil".
Misyong OsRox

Ang misyong OsRox (1931) ay isang kampanya na pinangunahan nina Sergio Osmeña at Manuel Roxas upang makamit ang pagkilala ng Estados Unidos ng kalayaan ng Pilipinas at pamumuno sa sarili ng Pilipinas. Nakamit ng misyong OsRox ang pagpasa ng Kongreso ng Estados Unidos ng Hare–Hawes–Cutting Act na nangangakong magbibigay ng kalayaan sa Pilipinas pagkalipas ng 10 taon ngunit ito ay itinakwil ng Senado ng Pilipinas sa panghihimok ni Manuel L. Quezon. Si Manuel L. Quezon ay nanguna sa isang misyon noong 1934 upang makuha ang pagpasa ng Kongreso ng Estados Unidos ng Batas Tydings–McDuffie na pinagtibay ng Senado ng Pilipinas.
Modelong Bohr

Sa pisikang atomiko, ang modelong Bohr na ipinakilala ng pisikong si Niels Bohr noong 1913 ay naglalarawan sa atomo bilang isang maliit na may kargang positibong nukleyus ng atomo na napapalibutan ng mga elektron na naglalakbay sa mga orbitong sirkular  katulad ng istraktura ng sistemang solar ngunit may mga pwersang elektrostatiko na nagbibigay ng atraksiyon kesa sa grabidad. Ang modelong ito ay isang pagpapabuti sa mas naunang modelong kubiko(1902), modelong plum-pudding(1904), ang modelong Saturniyano(1904) at ang modelong Rutherford(1911). Dahil sa ang modelong Bohr ay isang batay sa quantum na pagbabago ng modelong Rutherford, maraming mga sanggunian ang nagsasama ng dalawang ito na tinutukoy na modelong Rutherford-Bohr. Ang mahalagang tagumpay ng modelong ito ay nasa pagpapaliwanag ng pormulang Rydberg para sa spektral na mga linyang paglabas ng atomikong hidroheno. Bagaman ang pormulang Rydberg ay kilala sa eksperimento, hindi ito nagkamit ng saligang teoretikal hanggang sa maipakilala ang modelong Bohr. Hindi lamang naipaliwanag ng modelong Bohr ang dahilan para sa istraktura ng pormulang Rydberg, ito ay nagbigay rin ng pangangatwiran para sa mga empirikal na resulta nito sa mga termino ng mga pundamental na konstanteng pisikal. Ang modelong Bohr ay isang relatibong primitibong model ng atomong hidroheno kumpara sa atomong valence shell. Bilang teoriya, ito ay maaaring hanguin bilang isang  unang-order na aproksimasyon ng atomong hidroheno gamit ang mas malawak at mas higit na tumpak na mekanikang quantum at kaya ay maituturing itong isang hindi na ginagamit na teoriyang siyentipiko, Gayunpaman, dahil sa pagiging simple nito at sa mga tamang resulta nito para sa mga napiling sistema, ang modelong Bohr ay karaniwan pa ring itinuturo upang ipakilala sa mga estudyante ang mekanikang quantum bago ang paglipat sa mas tumpak ngunit mas komplikadong atomong valence shell. Ang isang nauugnay na modelo ay orihinal na iminungkahi ni Arthur Erich Haas noong 1910 ngunit itinakwil. Ang teoriyang quantum sa pagitan ng pagkakatuklas ni Max Planck ng quantum(1900) at ang pagdating ng isang lubusang umunlad na mekanikang quantum(1925) ay kadalasang tinutukoy na lumang teoriyang quantum.
Hidaka, Saitama

Ang Hidaka ay isang lungsod sa Saitama Prefecture, bansang Hapon.
Estasyon ng Matsuhisa

Linya

Sineserbisyuhan ng Estasyon ng Matsuhisa ng Linya ng Hachikō sa pagitan ng Komagawa at Takasaki.

Balangkas ng estasyon

Hindi na kinakailangan ng tao ang estasyon at naglalaman lamang ito ng isang gilid ng plataporma na sumeserbisyo sa isang riles.

Kasaysayan

Nagbukas ang estasyon noong 25 Enero 1933.
Hindi na kinakailangan ng estasyon ang tao mula noong 1982, at ginagamitan na lamang ito ng Suica noong Pebrero 2002.
Tomoya Nagase

Si Tomoya Nagase ay isang mang-aawit mula sa bansang Hapon.
Gonzo

Ang Gonzo ay isang palabas sa telebisyon sa bansang Hapon.
Lalawigan ng Napoles

Ang Lalawigan ng Napoles (o Lalawigan ng Napoli) ay isang lalawigan sa bansang Italya.
Intelektuwalismo

Ang intelektuwalismo ay nagpapahiwatig ng gamit, pagsulong, at pagganap ng katalinuhan; ang kasanayan ng pagiging intelektuwal; at ang Buhay ng Pag-iisip. Sa larangan ng pilosopiya, ang “intelektuwalismo” ay paminsan-minsan kasing-kahulugan ng "rasyonalismo", na ang kaalaman na karamihan hango mula sa katuwiran at pagdadahilan. Sa panlipunan, ang “intelektuwalismo” negatibong nangangahulagan na isang-pag-iisip ng layunin ("labis na pagtuon sa pag-iisip") at panlalamig na damdamin ("ang kawalan ng pagsuyo at pagdama").
Ito rin ay isang etikal na teorya na nagdidiktang ang pinakamaiging aksiyon ang aksiyon na nagpapalaganap ng kaalaman.
Pinoy Big Brother: Celebrity Edition 2

Ang Pinoy Big Brother: Celebrity Edition 2 ay isang palabas sa telebisyon sa Pilipinas ng ABS-CBN.
Dinastiyang Han

Kanluraning Dinastiyang Han

Ang unang imperyal na dinastiya ng Tsina ay ang Dinastiyang Qin (221-206 BK). Pinag-isa ng Qin ang Mga Naglalabanang Estado ng Tsina sa paraan ng  pananakop, ngunit humina ang imperyo matapos pumanaw ang unang emperador na si Qin Shi Huangdi. Sa loob ng 4 na taon, nawalan ng kapangyarihan ang dinastiya sa kalagitnaan ng paghihimagsik. Dalawang dating mga rebeldeng pinuno, si Xiang Yu (d. 202 BK) ng Chu at Liu Bang (kam. 195 BK) ng Han, ay bumahagi sa isang digmaan upang magpasya kung sino ang magiging hegemon ng Tsina, na ngayon ay naghiwahiwalay sa 18 mga kaharian, bawat isa nanunumpa ng katapatan kay Xiang Yu o Liu Bang. Kahit napatunayang may kakayahang komandante si Xiang Yu, natalo siya ni Liu Bang sa Laban ng Gaixia (202 BK), sa kasalukuyang Anhui.

Paghahari ni Wang Mang at Digmaang Sibil

Naging unang emperatris si Wang Zhengjun (71 BK–13 AD), pagkatapos emperatris dowager at sa huli, enggrandeng emperatris dowager sa mga paghahari ng mga emperador na sina Emperador Yuan (r. 49–33 BK), Cheng (r. 33–7 BK), at Ai (r. 7–1 BK).

Silanganing Han

Ang Silanganing Han, kilala rin bilang Huling Han, opisyal na nagsimula noong ika-5 ng Agosto AD 25, noong naging emperador si Liu Xiu ng Han. Sa gitna ng malawakang paghihimagsik laban kay Wang Mang, ang estado ng Goguryeo ay naging malayang manalakay ng mga Koryanong commanderies ng Han; hindi pinatibay ng Han ang kontrol sa rehiyon hanggang AD 30. Ang Magkakapatid na Trưng ng Vietnam nagrebelde laban sa Han noong AD 40.

Pananamit

Ang mga uri ng pananamit at materyales na ginamit noong panahon ng Han ay nakadepende sa antaspanlipunan.
South China University of Technology

Ang South China University of Technology (SCUT; Mandarin: 华南理工大学, pinyin: Huánán Lǐgōng Dàxué) ay isang pangunahing pampublikong unibersidad sa pananaliksik sa Tsina. Ito ay matatagpuan sa distrito ng Tianhe District at Panyu  ng Chengdu, kabisera ng lalawigan ng Guangdong,  sa Tsina. Ito ay isang multidisiplinaryong unibersidad na nakatutok sa inhenyeriya.
Tasya Fantasya

Ang Tasya Fantasya ay isang palabas sa telebisyon sa Pilipinas ng GMA Network.
Cassius Marcellus Coolidge

Si Cassius Marcellus Coolidge (18 Setyembre 1844–13 Enero 1934) ay isang Amerikanong alagad o artista ng sining, na higit na kilala dahil sa serye o magkakasunud-sunod na siyam na mga ipinintang larawan ng mga antromorpisadong mga aso. Siya ang pinagsimulan ng ideya ng pagpipinta ng mga asong nasa tagpuang parang mga tao. Ginagaya ng kanyang mga larawan ang napakaseryosong mga manunugal na tao, katulad ng may pamagat na Dogs Playing Poker o "Mga Asong Naglalaro ng Poker" (ang pinakapangkaraniwang titulo). Ngunit mayroon din siyang pinamagatang A Friend in Need o "Isang Kaibigang Nangangailangan", sa halip na "Mga Asong Naglalaro ng Poker".
Ipinanganak sa Antwerp, Bagong York sa abolisyonistang mga magsasaka, kilala si Coolidge sa kanyang mga kaibigan at mag-anak bilang "Cash". Bagaman walang pormal na pagsasanay bilang isang artista ng sining, mayroon siyang likas na kakayahan sa pagguhit ng larawan na naghantong sa kanyang paglikha ng mga kartun para sa kanyang lokal na pahayagan noong nasa mga gulang na dalawampung taon pa lamang siya. Siya ang lumikha ng mga Comic Foregrounds, mga ginupit-gupit na mga larawan kasinglaki ng buhay na mga bagay o nilalang na mayroong mga malalaking ulo upang makuhanan ng litrato at magresulta sa nakakatawang mga tauhan o karakter.
Noong 1900, nakakontrata si Coolidge sa kompanyang pampatalastas ng Brown & Bigelow ng San Pablo, Minesota, upang lumikha ng labing-anim na larawang ginagamitan ng pinturang may langis na may mga asong nasa iba't ibang mga posisyon. Siyam sa mga ito ang naglalarawan ng mga asong naglalaro ng poker. Noong 15 Pebrero 2005, dalawa sa mga ginagayang mga larawang ito, A Bold Bluff (Isang Matapang na Panlilito) at Waterloo, ang naipagbili sa subasta sa halagang $590,400, bagaman inaasahang maibebenta lang sa pagitan ng halagang $30,000 at $50,000. Isang itong rekord na pangsubasta para kay Coolidge, na dating pinakamalaking bayad lamang ay $74,000 para sa kanyang akdang larawan. Noong 1910, ipininta ni Coolidge ang Looks Like Four of a Kind "Tila Parang Apat ng Isang Uri" na nasa katulad na estilo ng mas naunang mga serye ng Mga Asong Naglalaro ng Poker.
Naging inspirasyon ang mga akdang larawan ni Coolidge ng mangguguhit o ilustrador na si Arthur Sarnoff na naging bantog dahil sa kanyang mga ipinintang larawang nasa estilo ng Mga Asong Naglalaro ng Bilyar (Dogs Playing Pool). Naging inspirasyon din siya ng daan-daan pang mga manggagayang mangguguhit.
622 Esther

Ang 622 Esther ay isang planetang hindi pangunahin.
Instituto Federal da Bahia

Ang Instituto Federal da Bahia (dinadaglat bilang IFBA) ay isang kolehiyong paaralan na matatagpuan sa Lungsod ng Salvador, Bahia, Brasil.
Ito ay itinatag noong 1910.
Special Assignment

Ang Special Assignment ay isang palabas sa telebisyon sa Pilipinas ng ABS-CBN.
All by Myself

Ang "All by Myself" ay isang makapangyarihang baladang isinulat at kinanta ni Eric Carmen noong 1975. Isa sa mga pinakakilalang bersiyon nito ang bersiyong nirekord ni Céline Dion noong 1996.
Sa likod ng pabalat ng 56 Best of Tunog Sikat non-stop (disko kompakto), isinalinwika ito bilang Nag-iisa.
Exeter, California

Ang Exeter ay isang lungsod sa California, Estados Unidos.
GMA Drama Studio Presents

Ang GMA Drama Studio Presents ay isang palabas sa telebisyon sa Pilipinas ng GMA Network.
Estasyong Boni

Mga kawing pangpanlalakbay

May mga sasakyang de-padyak, dyip, taksi, at mga bus na nagaabang ng mga pasahero sa isang himpilang pantransportasyon sa labas ng estasyon.
Lucky Me!

Ang Lucky Me! ay isang tatak ng pansit o noodles na pagmamayari ng Monde Nissin. Ito ay unang ipinakilala noong 1989.
Kingsman

Ang Kingsman ay isang prangkisang midyang Briton-Amerikano na batay sa mga pakikipagsapalaran ng mga ahente na Kingsman, isang kathang-isip na lihim na samahan  Nagsimula ito noong 2012 sa komiks ng Marvel na The Secret Service, kasama ang dalawang sumunod na kuwento noong 2017 at 2018. Nilikha ang serye sa komiks nina Mark Millar at Dave Gibbons.
Ang pelikulang Kingsman: The Secret Service, na dinirehe ni Matthew Vaughn at kasamang sinulat ni Jane Goldman, ay nilabas noong Pebrero 2015. Pinagbibidahan ito nina Colin Firth, Taron Egerton, at Mark Hamill. Isang karugtong na pelikula, naka-subtitulong The Golden Circle, ay nilabas noong Setyembre 2017.
Unibersidad ng Delaware

Ang Unibersidad ng Delaware o UD (University of Delaware sa Ingles) ay ang pinakamalaking unibersidad sa estado ng Delaware sa Estados Unidos. Ang pangunahing campus ay nasa Newark, at meron ding may mga sangay o satelayt na kampus sa mga lungsod ng Dover, Wilmington, Lewes, at Georgetown. Ang populasyon ng unibersidad ay may katamtamang laki – humigit-kumulang sa 18,500 undergradwado at 4,500 gradwadong mag-aaral. Ang UD ay isang pribadong unibersidad subalit tumatanggap na ng mga pampublikong pagpopondo bilang isang land-grant, sea-grant, space-grant and urban-grant na institusyon sa pananaliksik na suportado ng estado.

Kasaysayan

Ang University of Delaware ay itinatag noong 1743 ng Presbyterian na ministrong si Francis Alison nang buksan niya ang kanyang "Libreng Paaralan" sa kanyang tahanan sa New London, Pennsylvania. Nagbago ito ng pangalan at lokasyon hanggang 1769 kung saan tinawag itong Academy of Newark. Dahil ang Delaware ay bahagi ng Kolonya ng Pennsylvania hanggang 1776, ang akademya ay ayaw bigyan ng tsarter bilang isang kolehiyo upang maiwasan ito na makipagkumpitensya sa Unibersidad ng Pennsylvania (na noo'y kilala bilang Kolehiyo ng Philadelphia). Noong 1833, pinasa ng Delaware General Assembly ang "Isang Batas na Magtatatag ng isang Kolehiyo sa Newark", at sa sumunod na taon, binuksan ang Newark College. Ito ay nagbago ng pangalan bilang Delaware College noong 1843 at kinalauna'y isinanib sa Academy of Newark. Ang paaralan ay sinarado mula 1859 hanggang 1870 (humiwalay ang Newark Academy sa kolehiyo noong 1869). Ito muli ay binuksan noong 1870 dahil sa suporta ng Morrill Land-Grant Acts. Noong 1921, pinalitan muli ang ngalan ng Delaware College bilang Unibersidad ng Delaware, at ito ay opisyal na naging isang koedukasyonal na institusyon noong 1945 nang ito ay isinanib sa kalapit na Kolehiyong Pangkababaihan ng Delaware (Women's College of Delaware).
Hershey (tipo ng titik)

Ang mga tipo ng titik na Hershey ay isang koleksyon ng mga vector na mga tipo ng titik na ginawa noong mga 1967 ni Dr. Allen Vincent Hershey sa Naval Weapons Laboratory, na orihinal na dinisenyo upang gumawa gamit ang mga vector sa unang mga cathode ray tube display. Pinahintulot na makagawa si Hershey ng masalimuot na tipograpikong mga disenyo sa pamamagitan ng pagbakli ng mga kurba sa mga nakakonektang mga tuwid na linya. Sa kanilang orihinal na anyo, ang datos ng tipo ng titik ay binubuo ng isang serye ng mga koordinado lamang, na sinadyang nakakonekta sa pamamagitan ng tuwid ng linya sa iskrin. Ang mga tipo ng titik ay makukuha ng publiko at may kakaunting paghihigpit sa paggamit.
Eye to Eye

Ang Eye to Eye ay isang palabas sa telebisyon sa Pilipinas ng GMA Network.
Haloperidol

Haloperidol, Ibinebenta bilang Haldol Bukod sa iba pa, May isang karaniwang antipsychotic na gamot.Ang  Haloperidol ay Ginagamit sa Paggamot ng schizophrenia, tics sa Tourette syndrome, Mania sa bipolar disorder, Pagduduwal at Pagsusuka, Deliryo, Pagkabalisa, Talamak na sakit sa pag-iisip, at mga guni-guni sa alak. Ito ay Maaaring gamitin sa pamamagitan ng bibig, tulad ng isang iniksyon sa kalamnan, o intravenously. Ang Haloperidol ay Karaniwang Gumagana sa loob ng Tatlumpung sa Animnapung minuto. ang Isang Pagkilos na Pagbabalangkas ay maaaring magamit bilang isang iniksyon sa Bawat 4 na linggong sa mga tao na May skisoprenya o kaugnay na sakit, na alinman kalimutan o tanggihan upang gawin ang mga gamot sa Pamamagitan ng bibig.
Ang Haloperidol ay maaaring Nagresulta sa isang Movement Disorder na kilala bilang tardive dyskinesia na kung saan ay maaaring maging permanente. Ang Neuroleptic malignant syndrome (NIS) at QT interval prolongation (QTIP) ay Dapat Mangyari. Sa Mga Matanda na may sakit sa pag-iisip dahil sa Demensiya Na itong resulta sa Isang mas Mataas na Panganib ng Kamatayan. Kapag kinuha sa Panahon ng Pagbubuntis, ito ay Maaaring Magresulta sa mga Problema sa mga Sanggol.At  Ito ay Hindi dapat Gamitin sa mga taong may Parkinson's disease.
Ang Haloperidol ay Tinuklasan  noong 1958 sa ni Paul Janssen. Ito ay ginawa mula sa pethidine (meperidine).At  Ito ay nasa World Health Organization's List of Essential Medicines, Na May Pinaka-epektibong at ligtas na mga gamot na kailangan sa isang Sistema ng Kalusugan. Ito ay ang pinaka-karaniwang ginagamit na karaniwang Antipsychotic. Ang taunang gastos ng mga tipikal na dosis ng haloperidol ay tungkol sa £20-800 sa United Kingdom. Ang taunang gastos sa Estados Unidos ay sa paligid ng $250.
R.P. Cruz Elementary School

Ang Ricardo Papa Cruz Sr. Elementary School o R.P. Cruz ay isang mababang paaralan sa New Lower Bicutan sa Taguig. Ito ay Itinayo noong mga 1970. Matatagpuan ito sa Manuel L. Quezon St. sa Barangay New Lower Bicutan Taguig City. Ang totoong pangalan nito ay Bicutan Elementary School, bago palitan ng Ricardo P. Cruz Sr. na ama ng sangayo'y Barangay Cairman ng Barangay Lower Bicutan. Sangayon, meron itong mahigit kumulang 4000 na estudyante batay sa aking pagtatala mula Kinder hanggang Gr. 6.
Zhan Yu Hao

Si Zhan Yu Hao ay isang artista sa Taiwan.
276 Adelheid

Ang 276 Adelheid ay isang planetang hindi pangunahin.
Iloilo-Negros Air Express

Ang Iloilo-Negros Air Express ay isang kompanyang panghimpapawid ng Pilipinas.
Pierre F. Patricio

Karera

Ang kadalasang tema ng kanyang mga likha ay nakasentro sa kultura ng Pilipinas at Kanlurang Bisayas pati na rin ang pagprotekta sa kalikasan at pagtaguyod ng kapayapaan sa Pilipinas. Kilala siya bilang tagapangkatawan ng Pilipinas sa United Buddy Bears World Exhibition na pinamumunuhan ng kompanyang Buddy Bear GmbH sa Berlin, Alemanya kasama ang kooperasyon ng UNICEF para sa mga mapagkawang gawain sa mga nangangailangang bansa sa Ikatlong Mundo. Ang kanyang malawak na karanasan sa pagexhibit sa Pilipinas at iba't-ibang panig ng daigdig kagaya ng Gresya, Alemanya, Italya, Belhika, Irlanda, Sweden, Latvia, Singapore, Timog Korea atbp. ay nagbigay daan sa kanyang paglago bilang isang moderno at kontemporaryong artista ng sining.

Edukasyon

Nakapagtapos siya ng kanyang Batsilyer sa Agham ng Transportasyong Pangkaragatan sa Iloilo Maritime Academy (Kasalukuyang Pangalan: John B. Lacson Foundation Maritime University-Arevalo) sa Lungsod ng Iloilo at nakapag-aral ng figurative drawing sa Hellenic American Union sa Atenas.
Dalubhasaang BSBT

Ang BSBT College ay isang kolehiyong paaralan na matatagpuan sa Lungsod ng Baguio, Benguet, Pilipinas.
Ito ay itinatag noong 1972 at kasalukuyang pinamumunuan ni Galo D. Weygan.
Poligon

Sa heometriya, ang poligon (polygon sa Ingles) ay isang plano o plane na tinatakdaan ng mga saradong landas o sirkito na binubuo ng mga may hangganang sekwensiya(sunod sunod) ng mga tuwid na linyang segmento(o ng saradong poligonal na kadena). Ang mga segmentong ito ay tinatawag na gilid(edge o side) at ang mga punto na nagsasalubong ay tinatawag na berteks (vertex o corner). Ang interiyor(loob) ay minsang tinatawag na katawan.
Saligang Batas ng Pilipinas ng 1987

Ang Saligang Batas ng Pilipinas ng 1987 ang kasalukuyang Saligang Batas ng Pilipinas na pinagtibay sa ilalim ng pamamahala ni Pangulong Corazon Aquino. Ito ang pumalit sa Saligang Batas ng Pilipinas ng 1973 na pinagtibay noong panahon ni Ferdinand Marcos.
Kasunod ng Rebolusyong EDSA ng 1986 na nagpatalsik kay Ferdinand Marcos at kasunod ng kaniyang pasinaya, ipinahayag ni Aquino ang Proklamasyon Blg. 3 noong Marso 1986 na nagdedeklara ng pambansang patakaran upang ipatupad ang mga repormang ipinanukala ng mga tao, mangangalaga ng kanilang mga pangunahing karapatan, pagtanggap ng isang pansamantalang saligang batas at pagbibigay ng maayos na salin sa isang pamahalaang nasa ilalim ng bagong saligang batas. Proklamasyon Blg. 9 na lumilikha ng isang komisyong konstitusyonal (na pinaikling "Con-Com") upang ibalangkas ang isang bagong saligang batas na magpapalit sa Saligang Batas ng 1973 na ipinatupad noong panahon ng batas militar sa ilalim ng rehimeng Marcos. Humirang si Aquino ng 50 kasapi sa komisyon. Hinugot ang mga kasapi nito mula sa iba't ibang mga larangan kabilang ang ilang mga dating mambabatas, ang dating Punong Mahistrado ng Kataas-taasang Hukuman ng Pilipinas na si Roberto Concepcion, isang obispong Katoliko, at ang direktor ng pelikulang si Lino Brocka. Si Aquino ay sadyang humirang din ng 5 kasapi nito kabilang ang dating Ministro ng Paggawa na si Blas Ople na dating kaalyado ni Marcos hanggang sa pagpapatalsik dito. Pagkatapos magtipon ang komisyon, hinalal nitong pangulo si Cecilia Muñoz-Palma na nakilala bilang pangunahing tauhan sa oposisyong laban kay Marcos kasunod ng pagreretiro ni Muñoz-Palma bilang unang babaeng kasamang mahistrado ng Kataas-taasang Hukuman ng Pilipinas.
Tinapos ng komisyon ang burador ng dokumento sa loob ng apat na buwan matapos itong magtipon. Ang ilan sa mga isyu ay mainit na pinagdebatehan sa mga sesyon kabilang ang anyo ng pamahalaan na kukunin, pagbuwag ng parusang kamatayan, ang patuloy na pagpapanatili ng base militar ng Estados Unidos sa Clark at Subic, at ang integrasyon ng mga patakarang pang-ekonomika sa konstitusyon.  Lumisan si Brocka sa komisyon bago ang pagkukumpleto nito at ang dalawa pang ibang mga delegado ay tumutol sa huling burador nito. Nakumpleto ng ConCom ang trabaho nito noong Oktubre 12, 1986 at inihain ang burador ng saligang batas kay Pangulong Corazon Aquino noong Oktubre 15, 1986. Pagkatapos ng yugto ng pambansang pangangampanya ng impormasyon, ang isang plebisito para sa pagpapatibay nito ay isinagawa noong Pebrero 2, 1987. Higit sa 3/4 o 76.37% ng mga botante (17,059,495 botante) ang bumoto ng pabor dito at 22.65% (5,058,714 botante) ang bumoto ng laban sa pagpapatibay nito. Noong Pebrero 11, 1987, ang bagong konstitusyon ay pinroklamang napagtibay at pinatupad. Sa parehong araw, si Corazon Aquino, ang mga iba pang opisyal ng pamahalaan at Sandatahang Lakas ng Pilipinas ay sumumpa ng katapatan sa saligang batas.
Faizon Love

Si Langston Faizon Santisima ay isang kilalang artista sa sining ng Pelikula at Telebisyon.